Edward Fuglø

Edward Fuglø  (født 19. marts 1965 i Klaksvík) er en færøsk kunstmaler, illustrator, scenograf og børnebogsforfatter.

Biografi 
Edward Fuglø er født og opvokset i Klaksvík. Han blev uddannet på Det Kongelige Danske Kunstakademis Skoler for Arkitektur, Design og Konservering i 1991. Han har udgivet flere børnebøger og har illustreret flere forskellige bøger. Han har også arbejdet som scenograf både på teater og film, som f.eks. Katrin Ottarsdóttirs Bye Bye Bluebird i 1999 og designet kostumer til teater. Han har også illustreret flere færøske frimærker.

I 1995 modtog han Barnabókavirðisløn Tórshavnar Býráðs og i 2001 modtog han Nordisk Skolebibliotekarforenings Børnebogspris. Samme år designede han Hunters of the North. 

I 2008 blev han nomineret til Vestnordisk Råds Børne- og Ungdomslitteraturpris for børnebogen Apollonia.

I november 2013 åbnede Det Nordatlantiske Hus i Odense, og i den forbindelse gav Klaksvíkar kommuna en kunstgave til Det Nordatlantiske Hus. De havde bedt Edward Fuglø om at dekorere en væg. Han dekorerede endevæggen i et lokale på 1. etage til møder og konferencer.

I november 2013 illustrerede han Kærleikskúlan (“Kærlighedkuglen”), som udgives af Dugni hvert år før jul på Færøerne med motiv fra skiftende færøske kunstnere.

Han har haft kunstudstillinger i flere byer og lande, f.eks. i Tórshavn, Reykjavík, Dublin, Nuuk, København og Trondhjem.

Bibliografi

Bøger som Edward har skrevet og illustreret 
2014 - Simmsalabimm. Bókadeildin. 32 sider.
2012 - Poetikus. Bókadeildin. 32 sider.
2011 - Vampýrella. Bókadeildin. 32 sider.
2009 - Janus er ein stjørna. Bókadeildin. 32 sider.
2011 - Janus er ein stjørna. CD med pjece, Klassisk musik, som Páll Sólstein har komponeret. Aldubáran spiller. Jensina Olsen fortæller historien. Tutl udgav.

Illustrator af bøger og/eller illustrator af bogomslag 
2014 - Møde i mol efter Lisbeth Nebelong, Hovedland udgav. På dansk. 216 sider.
2011 - Vogue Knitting - Knitopedia – The Ultimate A to Z For Knitters (Edward har illustreret). Sixth&Spring Books, New York. På engelsk. 240 sider. 
2009 - Hin heimurin 2 - Petur Jacob Sigvardsen. Fuglø har illustreret forsiden i farver og sort/hvide illustrationer inde i bogen. Búgvin. På færøsk. 254 sider. 
2009 - Revapassarin Og aðrar søgur - Agnar Artúvertin. Fuglø har illustreret forsiden. Gwendalyn. På færøsk. 254 sider.
2008 - Hin heimurin 1 - Petur Jacob Sigvardsen. Fuglø har illustreret forsiden i farver og sort/hvide illustrationer inde i bogen. Búgvin. På færøsk. 250 sider. 
2007 - Kópakonan. Føroysk æventyr, genskrevet af V.U. Hammershaimb, 1891. Fuglø har illustreret forsiden og inde i bogen. Posta, Frímerkjadeildin. Sprog:  Færøsk, dansk, engelsk, tysk og fransk. Engelsk version: Anker Eli Petersen. Tysk version: Birgit Ernstsdóttir Remmel. 26 sider.
1999 - Villini súrgdjór í Útnorðri, efter Dorete Bloch. Fuglø har illustreret bogen og bogomslaget. Nám. På færøsk. 216 sider.
1995 - Mangt er millum himmal og jørð. Efter Erling Poulsen & Torkil Beder. Fuglø har illustreret bogomslaget i farver og illustreret inde i bogen i sort/hvidt. Bókadeildin. 168 sider.

Hæder 
 1995 - Barnamentanarheiðursløn Tórshavnar býráðs
 2001 - Modtog Nordisk Skolebibliotekarforenings Børnebogspris
 2002 - Nr. 2 i Schönsten Briefmarken Europas
 2008 - Nomineret Vestnordisk Råds Børne- og Ungdomslitteraturpris for bogen Apollonia
 2014 - Hædret med Listavirðisløn Nólsoyar Páls som uddeles af Klaksvíkar býráð og erhvervslivet i Klaksvík (75.000 kroner)

Referencer 

Malere fra Færøerne
Tegnere fra Færøerne
Børnebogsforfattere fra Færøerne
Personer fra Klaksvik
Personer i Kraks Blå Bog